<classify> Rais John Magufuli amesema kitendo cha Jeshi la Polisi mkoani Njombe kuchelewa kuchukua hatua baada ya kutokea mauaji ya watoto saba ndiyo sababu ya kuondolewa aliyekuwa Kamanda wa Polisi wa mkoa huo, Lenatha Mzinga.Hata hivyo, amebatilisha uamuzi wake wa kumwondoa kazi OCD wa Njombe muda mfupi baada ya kiongozi wa dini kuongoza sala ya toba kutokana na mauaji hayo yaliyotikisa mkoa wa Njombe.Rais Magufuli ameonesha kuchukizwa na kuchelewa kuchukuliwa maamuzi dhidi ya wauaji, jambo lililosababisha kutumwa maofisa kutoka Dar es Salaam kwa ajili ya operesheni za kuwasaka watuhumiwa wa mauaji hayo ya kikatili.Machi, mwaka huu, Mkuu wa Jeshi la Polisi nchini IGP Simon Sirro alifanya mabadiliko ya viongozi wa ngazi mbalimbali kwa lengo la kuimarisha na kuboresha ufanisi wa kazi wa Jeshi hilo.Miongoni mwa vigogo waliohamishwa ni pamoja na aliyekuwa RPC Njombe, Lenatha Mzinga ambapo katika mkoa wake kumekumbwa na mauaji ya kikatili kwa watoto.Rais Magufuli amewapa pole akina mama waliopoteza watoto wake na kuwamuagiza Mkuu wa Mkoa wa Njombe, Christopher ole Sendeka kuwapelekea salamu za rambirambi kwa niaba yake.  <topic>: kitaifa 